Nafarroako Parlamentuko Mahaiak, 2022ko abenduaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako 2019-2025 Desgaitasun Plana onetsi zenetik, detekzio eta arreta goiztiarreko eredu eta protokolo bat garatzeari buruzkoa, Haur Hezkuntzako etapan hezkuntza laguntzako premien eta desgaitasunen detekzio goiztiarrerako eta prebentzioko arreta goiztiarrerako.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2023 Desgaitasun Plana onetsi zenetik, garatu al da detekzio eta arreta goiztiarreko eredu eta protokolo bat, Haur Hezkuntzako etapan hezkuntza laguntzako premien eta desgaitasunen detekzio goiztiarrerako eta prebentzioko arreta goiztiarrerako, bermatze aldera garaiz detektatzea desgaitasunak eta hezkuntza-laguntzaren beharrizanak, ahalik eta goizen erantzuteko hezkuntza, gizarte eta osasun arloan?

2.- Nola?

Iruñean, 2022ko abenduaren 2an

Foru parlamentaria: Jorge Esparza Garrido